Na temelju članka 118. Zakona o odgoju i obrazovanju u osnovnoj i srednjoj školi („NN“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i članka 29. Statuta Osnovne škole Ivana Mažuranića a u svezi sa Zakonom o fiskalnoj odgovornosti („NN“ br. 111/18.) te u skladu s člankom 56. Zakona o proračunu („NN“ br. 144/21) i Programom javnih potreba u osnovnoškolskom odgoju i obrazovanju Grada Zagreba za 2022. godinu (Službeni Glasnik Grada Zagreba 31/2021.), Školski odbor Osnovne škole Ivana Mažuranića, na prijedlog ravnatelja, dana 23.06.2022. donosi

**PRAVILNIK**

**O OSTVARIVANJU I KORIŠTENJU NENAMJENSKIH DONACIJA I VLASTITIH PRIHODA**

**Članak 1.**

Ovim pravilnikom uređuju se mjerila i način korištenja vlastitih prihoda Osnovne škole Ivana Mažuranića i donacija za koje ugovorom ili drugim aktom nije utvrđeno njihovo korištenje. Škola ostvaruje vlastite prihode davanjem u zakup i na korištenje školskog prostora i opreme.

**Članak 2.**

Vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima, a koji se ne financiraju ni iz jednog nivoa proračuna.

Škola može ostvariti vlastite prihode od:

- iznajmljivanja prostora i opreme

- prodajom sekundarnih sirovina starog papira, akumulatora, baterija i slično

- proizvodnjom električne energije

- ostalih prihoda - zakasnine

- donacijama.

**Članak 3.**

Vlastiti prihodi Škole koristit će se za pokrivanje onih troškova koji nisu pokriveni sredstvima iz Proračuna Grada Zagreba, a za poboljšanje uvjeta rada ustanove – prioritetno za tekuće investicijsko održavanje objekata, nabavu didaktičke i druge opreme te nabavu knjiga za školsku knjižnicu, nabavu nefinancijske imovine, stručno usavršavanje djelatnika Škole te postale namjene –materijalne troškove i ostale rashode nastale kao trošak poslovanja Škole.

**Članak 4.**

Školski prostor, iznajmljuje se u skladu s Programom javnih potreba u osnovnoškolskom odgoju i obrazovanju Grada Zagreba.

**Članak 5.**

Sa zakupnikom, ravnatelj sklapa ugovor, uz suglasnost Gradskog ureda za obrazovanje, sport i mlade, u kojem se pobliže uređuju uvjeti korištenja prostora.

Evidencija o sklopljenim ugovorima vodi se u tajništvu školske ustanove, a nadzor i naplatu prihoda vodit računovodstvo školske ustanove.

**Članak 6.**

Prihodi od donacija i ostalih pomoći koriste se na način kako je predviđeno Ugovorom o donaciji ili pomoći. Ako donator ne odredi namjenu doniranim sredstvima i drugim pomoćima, donirana sredstva i pomoći raspoređuju se sukladno članku 3. ove Odluke.

Škola može primiti donaciju u novcu i koristi će ju za namjene za koje je dana, odnosno namjenu koju je odredio donator, osim ako donacija nije u suprotnosti s obrazovnom i odgojnom funkcijom Škole.

Škola može primiti dar u naravi ukoliko se isti može koristiti u obrazovnoj i odgojnoj funkciji Škole.

Stvarna i procijenjena vrijednost primljenog dara dostavlja se u voditelju računovodstva školske ustanove radi daljnjeg postupanja sukladno odredbama o popisu imovine i obveza.

**Članak 7.**

Vlastiti prihodi i donacije pribavljene tijekom jedne kalendarske godine koji se ne utroše na pokrivanje troškova sukladno ovoj Odluci u toj kalendarskoj godini prebacit će se u sljedeću kalendarsku godinu za podmirenje iste vrste troškova.

**Članak 8.**

Stupanjem na snagu ovog Pravilnika prestaje važiti Akt o ostvarivanju i korištenju vlastitih prihoda donesen 08.07.2020. godine (KLASA: 003-05/20-01/04, URBROJ: 251-137-02-20).

**Članak 9.**

Ovaj Pravilnik objavit će se na oglasnoj ploči i mrežnim stranicama Škole, a stupa na snagu danom donošenja.

PREDSJEDNICA ŠKOLSKOG ODBORA:

Iva Bojčić, prof.

Ovaj Pravilnik donesen je 23.06.2022. godine, i objavljen je na oglasnoj ploči Škole dana 23.06.2022. te stupa na snagu 23.06.2022. godine.

KLASA: 007-05/22-01/02

URBROJ: 251-137-07-22

Zagreb, 23. 06. 2022.

RAVNATELJ ŠKOLE:

Nikola Šandrk, prof.